ਪ੍ਰਸ਼ਾਂਤੀ ਸਿੰਘ
ਪ੍ਰਸ਼ਾਂਤੀ ਸਿੰਘ (ਅੰਗ੍ਰੇਜ਼ੀ: Prashanti Singh; ਜਨਮ 5 ਮਈ 1984, ਵਾਰਾਣਸੀ, ਉੱਤਰ ਪ੍ਰਦੇਸ਼) ਭਾਰਤੀ ਰਾਸ਼ਟਰੀ ਮਹਿਲਾ ਬਾਸਕਟਬਾਲ ਟੀਮ ਦੀ ਸ਼ੂਟਿੰਗ ਗਾਰਡ ਹੈ। ਉਹ ਭਾਰਤ ਦੀ ਪਹਿਲੀ ਬਾਸਕਟਬਾਲ ਖਿਡਾਰੀ ਹੈ, ਜਿਸ ਨੂੰ 2019 ਵਿਚ ਰਾਸ਼ਟਰੀ ਸਿਵਲਿਅਨ ਅਵਾਰਡ ਪਦਮ ਸ਼੍ਰੀ ਨਾਲ ਸਨਮਾਨਤ ਕੀਤਾ ਗਿਆ ਸੀ। ਉਸ ਨੂੰ ਸਾਲ 2017 ਵਿੱਚ ਭਾਰਤ ਸਰਕਾਰ ਦੇ ਯੁਵਾ ਮਾਮਲੇ ਅਤੇ ਖੇਡ ਮੰਤਰਾਲੇ ਦੁਆਰਾ ਅਰਜੁਨ ਪੁਰਸਕਾਰ ਨਾਲ ਸਨਮਾਨਤ ਕੀਤਾ ਗਿਆ ਹੈ। ਉਸ ਨੂੰ ਉੱਤਰ ਪ੍ਰਦੇਸ਼ ਸਰਕਾਰ ਦੁਆਰਾ ਖੇਡਾਂ ਦੇ ਖੇਤਰ ਵਿਚ ਵੱਕਾਰੀ ਰਾਣੀ ਲਕਸ਼ਮੀ ਬਾਈ ਬਹਾਦਰੀ ਪੁਰਸਕਾਰ 2016-17 ਨਾਲ ਵੀ ਸਨਮਾਨਤ ਕੀਤਾ ਗਿਆ ਹੈ। ਪ੍ਰਸ਼ਾਂਤੀ ਨੇ 2006 ਦੀਆਂ ਰਾਸ਼ਟਰਮੰਡਲ ਖੇਡਾਂ, 2010 ਵਿੱਚ ਚੀਨ ਦੇ ਗਵਾਂਗਜ਼ੂ ਵਿੱਚ 16 ਵੀਂ ਏਸ਼ੀਆਈ ਖੇਡਾਂ ਅਤੇ ਇੰਚੀਓਨ 2014 ਵਿੱਚ 17 ਵੀਂ ਏਸ਼ੀਆਈ ਖੇਡਾਂ ਵਿੱਚ ਰਾਸ਼ਟਰੀ ਟੀਮ ਦੀ ਪ੍ਰਤੀਨਿਧਤਾ ਕੀਤੀ ਸੀ। ਉਸ ਦੀਆਂ ਭੈਣਾਂ ਦਿਵਿਆ ਸਿੰਘ, ਅਕਾਂਕਸ਼ਾ ਸਿੰਘ ਅਤੇ ਪ੍ਰਤਿਮਾ ਸਿੰਘ ਵੀ ਭਾਰਤੀ ਰਾਸ਼ਟਰੀ ਮਹਿਲਾ ਬਾਸਕਟਬਾਲ ਟੀਮ ਦੀ ਨੁਮਾਇੰਦਗੀ ਕਰ ਚੁੱਕੇ ਹਨ। ਇਕ ਹੋਰ ਭੈਣ, ਪ੍ਰਿਯੰਕਾ ਸਿੰਘ, ਨੈਸ਼ਨਲ ਇੰਸਟੀਚਿਊਟ ਆਫ ਸਪੋਰਟਸ ਬਾਸਕਟਬਾਲ ਕੋਚ ਹੈ। ਇਕੱਠੇ ਉਹ ਸਿੰਘ ਸਿਸਟਰਸ ਵਜੋਂ ਵੀ ਜਾਣੇ ਜਾਂਦੇ ਹਨ।